**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL ROKIŠKIO RAJONO SAVIVALDYBĖS ADMINISTRACIJOS Būsto pritaikymo komisijos sudarymo ir DARBO REGLAMENTo patvirtinimo**

2024 m. kovo 25 d. Nr. AV-187

Rokiškis

Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 „Dėl Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos aprašo patvirtinimo“, 12 punktu, Pavyzdiniu būsto pritaikymo komisijos darbo reglamentu, patvirtintu Neįgaliųjų reikalų departamento prie Lietuvos Respublikos socialinės apsaugos ir darbo ministerijos direktoriaus 2023 m. kovo 8 d. įsakymu Nr.V-27 „Dėl pavyzdinio būsto pritaikymo komisijos darbo reglamento patvirtinimo“:

1. S u d a r a u Rokiškio rajono savivaldybės administracijos būsto pritaikymo komisiją:

Daiva Kilienė – Socialinės paramos ir sveikatos skyriaus vedėjo pavaduotoja (komisijos pirmininkė);

Zita Čaplikienė – Socialinės paramos ir sveikatos skyriaus vyriausioji specialistė (komisijos pirmininko pavaduotoja);

Algirdas Cegelskas – Architektūros ir paveldosaugos skyriaus vyriausiasis specialistas (komisijos narys);

Raimonda Jurevičienė – Statybos ir infrastruktūros plėtros skyriaus vyriausiasis specialistas (komisijos narys);

Diana Gudeikienė – Neįgaliųjų asociacijos atstovė, deleguota Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (komisijos narė).

2. S k i r i u Saulę Raugienę, Rokiškio rajono savivaldybės administracijos Socialinės paramos ir sveikatos skyriaus išmokų specialistę, komisijos sekretore, atsakingą už techninį komisijos aptarnavimą.

3. T v i r t i n u Rokiškio rajono savivaldybės administracijos būsto pritaikymo komisijos darbo reglamentą( pridedama).

4. P r i p a ž į s t u netekusiu galios Rokiškio rajono savivaldybės administracijos direktoriaus 2023 m. spalio 19 d. įsakymą Nr. AV-704 „Dėl Rokiškio rajono savivaldybės administracijos būsto pritaikymo komisijos sudarymo ir darbo reglamento patvirtinimo“.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g.62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Administracijos direktorius | Valerijus Rancevas |
|  |  |

Daiva Kilienė